Onnie wat spoorloos verdwyn glo ontvoer - Maroela Media
JONGSTE: Jayde se liggaam is Woensdagoggend gevind. Klik hier om meer te lees.
Jayde Panayiotou (28), die onderwyseres van Port Elizabeth wat Dinsdagoggend spoorloos verdwyn het, is volgens haar familie ontvoer.
Panayiotou het omstreeks 06:30 buite die Stellen Glen-veiligheidskompleks in Kabega Park gestaan en wag vir haar vriendin om haar op te laai vir werk. Sy het egter verdwyn voordat haar vriendin opgedaag het.
Volgens Toni Inggs, Panayiotou se suster, is daar kringtelevisiebeeldmateriaal wat wys hoe Panayiotou ontvoer word. Kapt. Sandra Janse van Rensburg, woordvoerder van die polisie, kon nie bevestig dat Panayiotou ontvoer is nie en het gesê hulle is nog besig met die ondersoek. “Ons gebruik soveel as moontlik hulpbronne om haar te probeer opspoor.”
Panayiotou se familie het intussen ŉ beloning uitgeloof vir haar veilige terugkeer. “Al wat ek kan doen is om te hoop en te bid dat my suster vandag ongedeerd by die huis sal aankom. Daar is absoluut geen woorde om te beskryf hoe ons voel om elke oomblik, elke sekonde te wag vir nuus oor my pragtige suster nie. My suster is die laaste persoon in die wêreld wat verdien om deur so iets te gaan. Ons moet haar veilig huis toe bring,” het Inggs gesê.
Die polisie het Dinsdag bevestig dat daar geld uit Panayiotou se bankrekening onttrek is in Kwanobuhle buite Uitenhage kort ná haar verdwyning.
Panayiotou is ŉ onderwyseres in Uitenhage en sy en haar vriendin maak weekliks beurte met saamrygeleenthede.
Christopher Panayiotou Oos-Kaap Uitenhage
Liewe hemel! Mag die ergste wat gebeur het is dat hulle haar geld onttrek het en dat syself veilig is. Lewe kan met geen geld ter wêreld gekoop word nie. Ek hoop mense in daardie areas hou hul oë oop en dat sy vinnig en veilig gevind word!Sterkte vir hierdie familie.
BOBBEJAAN AGTER DIE BERG · 5 jare gelede
Net ‘n stupid vraag. Waar is haar man? haar suster is seker aangestel as die woordvoerder vir die familie, maar hoekom het haar man nognie iets gesê nie?
Hoop regtig ook net geld is onttrek en dat sy verder ongedeerd is. Mag sy veilig huis toe kom.
Die plek waar die geld getrek is sê alles.
Jeanette Weyer · 5 jare gelede
Ek het ook al gewonder oor haar man. Snaaks dat ons niks van hom hoor nie? Publiseer asseblief fotos van die persoon wat die geld getrek het. Ek is amper seker daar moes kameras gewees het. En die kamera wat gewys het hoe sy ontvoer is, waar is daardie beeldmateriaal. Asseblief mense, FB het al baie mense gehelp.
Elisma · 5 jare gelede
n Foto is reeds gepubliseer van die person wat die geld onttrek het. En daar is sopas verneem van ‘n koerant dat haar liggaam gevind is :(
Nuus_Leser · 5 jare gelede
In watter koerant Elisma?
Ek wil ook graag bylas – Waar is haar man?
Hoekom het sy BUITE die kompleks gewag, pleks wag sy binne die kompleks en gaan uit sodra haar vriendin daar is?
Haar vriendin het ook nog geen kommentaar gelewer nie? As sy dus naby die kompleks was kon sy dalk ‘n voertuig opgemerk het, of iets vreemds? Ek stem saam, plaas fotos van die ontvoerder(s) of selfs net die van die voertuig, sodoende kan die gemeenskap ook help.
Sterkte aan die familie, ek hoop sy word ongeteerd gevind!!
Ag nee Elisma is jy ernstig? Watter koerant is dit gepubliseer? Ek bid dat sy ongedeerd is en baie sterkte aan haar familie.
Alita Steenkamp · 5 jare gelede
Hier is die skakel na die berig. Dit is ongelukkig waar. http://www.heraldlive.co.za/body-missing-teacher-found/
Die Herald en ook Algoa FM News.
Lea · 5 jare gelede
Baie dankie vir julle kommentaar. Haar liggaam is inderdaad Woensdagoggend gevind. Lees die volledige berig op Maroela Media: http://maroelamedia.co.za/blog/nuus/suid-afrika/onnie-wat-spoorloos-verdwyn-dood-gevind/
Kaapstad · 5 jare gelede
Het Uitenhage klein dorpie ook gevaarlik – lewe het omgedraai
God dal vir jou sterk hou op die pad. Bid vir jul Familie